SÚHRN CHARAKTERISTICKÝCH VLASTNOSTÍ LIEKU

1.	NÁZOV VETERINÁRNEHO LIEKU

Diazedor 5 mg/ml injekčný roztok pre psy a mačky

2.	KVALITATÍVNE A KVANTITATÍVNE ZLOŽENIE

Každý ml obsahuje:

Účinné látky:
Diazepam	5,0 mg

Pomocné látky:

	Kvalitatívne zloženie pomocných látok a iných zložiek

	Etanol 96 %

	Propylénglykol

	Hydroxid sodný (na úpravu pH)

	Voda na injekcie



Číry, bezfarebný až zeleno-žltý roztok.

3.	KLINICKÉ ÚDAJE

3.1	Cieľové druhy

Psy a mačky.

3.2	Indikácie na použitie pre každý cieľový druh

Psy, mačky: 
Na krátkodobú liečbu kŕčových stavov a kŕčov kostrových svalov centrálneho a periférneho pôvodu.
Ako súčasť predanestetického alebo sedačného protokolu.

3.3	Kontraindikácie

[bookmark: _Hlk164755681]Nepoužívať v prípadoch precitlivenosti na účinnú látku alebo na niektorú z pomocných látok. 
Nepoužívať v prípadoch závažných ochorení pečene.

3.4	Osobitné upozornenia 

Veterinárny liek obsahuje psychotropnú látku III. skupiny - diazepam.
Veterinárny liek podlieha ustanoveniam  zákona  č.139/1998 Z.z. o omamných látkach, psychotropných látkach a prípravkoch v znení neskorších predpisov.

· [bookmark: _Hlk164755714]Prísne na intravenózne použitie.
· Samotný diazepam bude pravdepodobne menej účinný ako sedatívum pre použitie pri zvieratách, ktoré sú už rozrušené.
· Diazepam môže spôsobiť sedáciu a dezorientáciu a má sa používať opatrne pri pracovných zvieratách ako sú napríklad vojenské, policajné alebo služobné psy.




3.5	Osobitné opatrenia na používanie

Osobitné opatrenia na bezpečné používanie pri cieľových druhoch:
Veterinárny liek sa má používať opatrne pri zvieratách s ochorením pečene alebo obličiek a pri oslabených, dehydrovaných, anemických, obéznych alebo starých zvieratách.
Veterinárny liek sa má používať opatrne pri zvieratách v šoku, kóme alebo s výrazným útlmom dýchania.
Veterinárny liek sa má používať opatrne pri zvieratách postihnutých glaukómom.
Neodporúča sa použitie diazepamu na kontrolu kŕčových porúch pri mačkách v prípade chronickej otravy chlórpyrifosom, pretože toxicita organofosfátov môže byť zosilnená.

Osobitné opatrenia, ktoré má urobiť osoba podávajúca liek zvieratám:
Tento veterinárny liek je depresívum CNS. Vyhnite sa náhodnému samoinjikovaniu. V prípade náhodného samoinjikovania ihneď vyhľadajte lekársku pomoc a ukážte lekárovi písomnú informáciu pre používateľov alebo obal. Neriaďte vozidlá, pretože môže dôjsť k sedácii.
Osoby so známou precitlivenosťou na diazepam, na iné benzodiazepíny alebo na niektorú z pomocných látok by sa mali vyhnúť kontaktu s veterinárnym liekom.

Veterinárny liek môže spôsobiť podráždenie kože. Vyhnite sa kontaktu s kožou. V prípade náhodného poliatia kože miesto dôkladne umyte mydlom a vodou. Ak podráždenie pretrváva, vyhľadajte lekársku pomoc.

Veterinárny liek môže spôsobiť podráždenie očí. Vyhnite sa kontaktu s očami. Ak sa veterinárny liek dostane do kontaktu s očami, okamžite vypláchnite oči veľkým množstvom vody a ak podráždenie pretrváva, vyhľadajte lekársku pomoc.

Diazepam môže mať škodlivé účinky na plod a nenarodené dieťa. Diazepam a jeho metabolity sa vylučujú do mlieka a majú farmakologický účinok na dojčeného novorodenca. Preto ženy vo fertilnom veku a dojčiace ženy nemajú manipulovať s týmto veterinárnym liekom.

Po použití si umyte ruky.

Osobitné opatrenia na ochranu životného prostredia:
Neuplatňujú sa.

3.6	Nežiaduce účinky

[bookmark: _Hlk164756049]Psy, mačky: 

	Zriedkavé
(1 až 10 zvierat/10 000 liečených zvierat):
	Excitácia1, agresia1, disinhibičný účinok1.

	Veľmi zriedkavé
(< 1 zviera/10 000 liečených zvierat, vrátane ojedinelých hlásení):
	Akútna pečeňová nekróza2, zlyhanie pečene2.

	Neznáma frekvencia (nie je možné určiť z dostupných údajov):

	Hypotenzia3, srdcová porucha3, tromboflebitída3;
zvýšená chuť do jedla4;
ataxia, dezorientácia, mentálne poruchy;
poruchy správania.


1 Paradoxné reakcie sa môžu pozorovať najmä pri malých plemenách psov. Preto sa pri potenciálne agresívnych zvieratách vyhnite použitiu diazepamu ako samostatnej látky. 
2 Len pri mačkách. 
3 Súvisiace s rýchlym intravenóznym podaním. 
4 Hlavne pri mačkách. 

Hlásenie nežiaducich účinkov je dôležité. Umožňuje priebežné monitorovanie bezpečnosti veterinárneho lieku. Hlásenia sa majú zasielať prednostne prostredníctvom veterinárneho lekára buď držiteľovi rozhodnutia o registrácii alebo jeho miestnemu zástupcovi, alebo príslušnému národnému orgánu prostredníctvom národného systému hlásenia. Príslušné kontaktné údaje sa nachádzajú v písomnej informácii pre používateľov.
[bookmark: _Hlk66891708]
3.7	Použitie počas gravidity, laktácie, znášky

Gravidita a laktácia:
Bezpečnosť veterinárneho lieku nebola potvrdená počas gravidity a laktácie. Použiť len po zhodnotení prínosu/rizika zodpovedným veterinárnym lekárom.
Pri používaní pri laktujúcich samiciach sa má pri šteňatách/mačiatkach dôkladne sledovať výskyt nežiaducej ospalosti/sedatívnych účinkov, ktoré môžu brániť cicaniu.

3.8	Interakcie s inými liekmi a ďalšie formy interakcií

[bookmark: _Hlk164756177]Diazepam je liek s tlmiacim účinkom na  centrálny nervový systém, ktory môže zosilňovať účinok iných tlmiacich liečiv na centrálny nervový systém ako sú barbituráty, sedatíva, narkotiká a antidepresíva.
Diazepam môže zosilniť účinok digoxínu.
Cimetidín, erytromycín, azolové látky (ako je napríklad itrakonazol alebo ketokonazol), kyselina valproová a propranolol môžu spomaliť metabolizmus diazepamu. Môže byť potrebné zníženie dávky diazepamu, aby sa vyhlo nadmernej sedácii.
Dexametazón môže znížiť účinok diazepamu.
Treba sa vyhnúť súbežnému používaniu s hepatotoxickými dávkami iných látok.

3.9	Cesty podania a dávkovanie

Len na pomalé intravenózne použitie.
Na zaistenie podania správnej dávky je potrebné čo najpresnejšie stanoviť živú hmotnosť.

Psy, mačky:
· Krátkodobá liečba kŕčových stavov: 0,5‑1,0 mg diazepamu/kg živej hmotnosti (čo zodpovedá 0,5‑1,0 ml/5 kg). Podáva sa ako bolus a opakuje sa až tri krát za sebou, zakaždým po najmenej 10 minútach.
· Krátkodobá liečba kŕčov kostrových svalov: 0,5‑2,0 mg/kg živej hmotnosti 
(čo zodpovedá 0,5‑2,0 ml/5 kg).
· Ako súčasť sedačného protokolu: 0,2‑0,6 mg/kg živej hmotnosti (čo zodpovedá 0,2‑0,6 ml/5 kg). 
· Ako súčasť predanestetického protokolu: 0,1‑0,2 mg/kg živej hmotnosti (čo zodpovedá 0,1‑0,2 ml/5 kg).

Gumová zátka sa môže bezpečne prepichnúť až 100 krát. (Štúdia pre opakované prepichnutia sa vykonala s injekčnou ihlou veľkosti 23G.)

3.10	Príznaky predávkovania (a ak je to potrebné, núdzové postupy, antidotá)

[bookmark: _Hlk164756498]Pri podávaní samostatne môže predávkovanie diazepamom spôsobiť výrazný útlm centrálneho nervového systému (zmätenosť, znížené reflexy, kóma, atď.). Má sa podať podporná liečba (kardiorespiračná stimulácia, kyslík). Hypotenzia a útlm dýchania a srdca sú zriedkavými príhodami.



3.11	Osobitné obmedzenia používania a osobitné podmienky používania vrátane obmedzení používania antimikrobiálnych a antiparazitických veterinárnych liekov s cieľom obmedziť riziko vzniku rezistencie

Neuplatňujú sa.

3.12	Ochranné lehoty

[bookmark: _Hlk164756551]Netýka sa.

4.	FARMAKOLOGICKÉ ÚDAJE

[bookmark: _Hlk164756577]4.1	ATCvet kód: QN05BA01

4.2	Farmakodynamika

[bookmark: _Hlk164756605]Diazepam je sedatívum a svalový relaxant z rodiny benzodiazepínov, ktorý sa viaže na doménu receptorov GABAA viažucu benzodiazepíny a tým posilňuje inhibičný účinok GABA. Tento mechanizmus vytvára sedatívne, anxiolytické, myorelaxačné a antikonvulzívne účinky.

4.3	Farmakokinetika

[bookmark: _Hlk164756627]Diazepam je vysoko rozpustný v tukoch a rozsiahlo sa distribuuje do celého tela.  Ľahko prechádza cez hematoencefalickú bariéru a vysoko sa viaže na plazmatické proteíny. Metabolizuje sa v pečeni a vytvára niekoľko farmakologicky aktívnych metabolitov (hlavným metabolitom pri psoch je N‑desmetyldiazepam), ktoré sa konjugujú s glukuronidom a vylučujú primárne močom. 

5.	FARMACEUTICKÉ INFORMÁCIE

5.1	Závažné inkompatibility

[bookmark: _Hlk164756682]Z dôvodu chýbania štúdií kompatibility sa tento veterinárny liek nesmie miešať s inými veterinárnymi liekmi.

5.2	Čas použiteľnosti

Čas použiteľnosti veterinárneho lieku zabaleného v neporušenom obale v 2 ml ampulke: 3 roky.
Čas použiteľnosti veterinárneho lieku zabaleného v neporušenom obale v 10 ml liekovke: 30 mesiacov.

[bookmark: _Hlk164240130]Čas použiteľnosti po prvom otvorení vnútorného obalu (2 ml): Ihneď použiť. 
Všetok nepoužitý materiál zlikvidovať.
Čas použiteľnosti po prvom otvorení vnútorného obalu (10 ml): 56 dní.

5.3	Osobitné upozornenia na uchovávanie

Ampulky/injekčnú liekovku uchovávať v škatuli, aby bola chránená pred svetlom. 
Tento veterinárny liek nevyžaduje žiadne zvláštne podmienky na uchovávanie.

5.4	Charakter a zloženie vnútorného obalu

Bezfarebné sklenené ampulky typu I, obsahujúce 2 ml injekčného roztoku alebo bezfarebné sklenené injekčné liekovky typu I, obsahujúce 10 ml injekčného roztoku, uzavreté chlórobutylovou gumovou zátkou a buď hliníkovým sťahovacím viečkom alebo hliníkovým/plastovým odklápacím viečkom.



Veľkosti balenia: 5 x 2 ml, 10 x 2 ml ampulky a 1 x 10 ml injekčná liekovka v papierovej škatuli.

Na trh nemusia byť uvedené všetky veľkosti balenia.

5.5	Osobitné bezpečnostné opatrenia na zneškodňovanie nepoužitých veterinárnych liekov, prípadne odpadových materiálov vytvorených pri používaní týchto liekov

Lieky sa nesmú likvidovať prostredníctvom odpadovej vody ani odpadu v domácnostiach.
Pri likvidácii nepoužitého veterinárneho lieku alebo jeho odpadového materiálu sa riaďte systémom spätného odberu v súlade s miestnymi požiadavkami a národnými zbernými systémami platnými pre daný veterinárny liek.

6.	NÁZOV DRŽITEĽA ROZHODNUTIA O REGISTRÁCII

VetViva Richter GmbH

7.	REGISTRAČNÉ ČÍSLO(A)

96/009/MR/26-S

8.	DÁTUM PRVEJ REGISTRÁCIE



9.	DÁTUM POSLEDNEJ REVÍZIE SÚHRNU CHARAKTERISTICKÝCH VLASTNOSTÍ LIEKU

03/2026

10.	KLASIFIKÁCIA VETERINÁRNEHO LIEKU

Výdaj lieku je viazaný na veterinárny predpis.

[bookmark: _Hlk73467306]Podrobné informácie o veterinárnom lieku sú dostupné v databáze liekov Únie (https://medicines.health.europa.eu/veterinary).





















	ÚDAJE, KTORÉ MAJÚ BYŤ UVEDENÉ NA VONKAJŠOM OBALE

Papierová škatuľa (5 x 2 ml, 10 x 2 ml)




1.	NÁZOV VETERINÁRNEHO LIEKU

[bookmark: _Hlk164757421]Diazedor 5 mg/ml injekčný roztok

Diazepam

2.	OBSAH ÚČINNÝCH LÁTOK

[bookmark: _Hlk164757502]Diazepam	5 mg/ml

3.	VEĽKOSŤ BALENIA

[bookmark: _Hlk164757527]5 x 2 ml
10 x 2 ml

4.	CIEĽOVÉ DRUHY

[bookmark: _Hlk164757557]Psy a mačky

5.	INDIKÁCIE


6.	CESTY PODANIA

Intravenózne použitie.

7.	OCHRANNÉ LEHOTY


8.	DÁTUM EXSPIRÁCIE

Exp. {mesiac/rok}

Po prvom prepichnutí zátky ihneď použiť.

9.	OSOBITNÉ PODMIENKY NA UCHOVÁVANIE

Ampulky uchovávať v škatuli, aby boli chránené pred svetlom.

10.	OZNAČENIE „PRED POUŽITÍM SI PREČÍTAJTE PÍSOMNÚ INFORMÁCIU PRE POUŽÍVATEĽOV“

Pred použitím si prečítajte písomnú informáciu pre používateľov.

11.	OZNAČENIE „LEN PRE ZVIERATÁ“ 

Len pre zvieratá. 


12.	OZNAČENIE „UCHOVÁVAŤ MIMO DOHĽADU A DOSAHU DETÍ“

Uchovávať mimo dohľadu a dosahu detí.

13.	NÁZOV DRŽITEĽA ROZHODNUTIA O REGISTRÁCII

VetViva Richter (logo)

14.	REGISTRAČNÉ ČÍSLO (ČÍSLA)

96/009/MR/26-S

15.	ČÍSLO VÝROBNEJ ŠARŽE

Lot {číslo}



	ÚDAJE, KTORÉ MAJÚ BYŤ UVEDENÉ NA VONKAJŠOM OBALE

Papierová škatuľa (1 x 10 ml)




1.	NÁZOV VETERINÁRNEHO LIEKU

Diazedor 5 mg/ml injekčný roztok

Diazepam

2.	OBSAH ÚČINNÝCH LÁTOK

Diazepam	5 mg/ml

3.	VEĽKOSŤ BALENIA

10 ml

4.	CIEĽOVÉ DRUHY

Psy a mačky

5.	INDIKÁCIE


6.	CESTY PODANIA

Intravenózne použitie.

7.	OCHRANNÉ LEHOTY


8.	DÁTUM EXSPIRÁCIE

Exp. {mesiac/rok}

Po prvom prepichnutí zátky použiť do 56 dní. Použiť do….

9.	OSOBITNÉ PODMIENKY NA UCHOVÁVANIE

Injekčnú liekovku uchovávať v škatuli, aby bola chránená pred svetlom.

10.	OZNAČENIE „PRED POUŽITÍM SI PREČÍTAJTE PÍSOMNÚ INFORMÁCIU PRE POUŽÍVATEĽOV“

Pred použitím si prečítajte písomnú informáciu pre používateľov.

11.	OZNAČENIE „LEN PRE ZVIERATÁ“ 

Len pre zvieratá. 



12.	OZNAČENIE „UCHOVÁVAŤ MIMO DOHĽADU A DOSAHU DETÍ“

Uchovávať mimo dohľadu a dosahu detí.

13.	NÁZOV DRŽITEĽA ROZHODNUTIA O REGISTRÁCII

VetViva Richter (logo)

14.	REGISTRAČNÉ ČÍSLO (ČÍSLA)

96/009/MR/26-S

15.	ČÍSLO VÝROBNEJ ŠARŽE

Lot {číslo}



MINIMÁLNE ÚDAJE, KTORÉ MAJÚ BYŤ UVEDENÉ NA MALOM VNÚTORNOM OBALE

Bezfarebná sklenená ampulka 2 ml

1.	NÁZOV VETERINÁRNEHO LIEKU

Diazedor


[bookmark: _Hlk164759178][bookmark: _Hlk164759184][image: dog][image: cat]


Psy, mačky

2.	KVANTITATÍVNE ÚDAJE O ÚČINNÝCH LÁTKACH

Diazepam 5 mg/ml

3.	ČÍSLO ŠARŽE 

Lot {číslo}

4.	DÁTUM EXSPIRÁCIE

Exp. {mesiac/rok}

Po prvom prepichnutí zátky ihneď spotrebovať.

2 ml



VetViva Richter (logo)




	
MINIMÁLNE ÚDAJE, KTORÉ MAJÚ BYŤ UVEDENÉ NA MALOM VNÚTORNOM OBALE

Bezfarebná sklenená injekčná liekovka 10 ml

1.	NÁZOV VETERINÁRNEHO LIEKU

Diazedor



[image: dog][image: cat]


Psy, mačky

2.	KVANTITATÍVNE ÚDAJE O ÚČINNÝCH LÁTKACH

Diazepam 5 mg/ml

3.	ČÍSLO ŠARŽE 

Lot {číslo}

4.	DÁTUM EXSPIRÁCIE

Exp. {mesiac/rok}

Po prvom prepichnutí zátky použiť do 56 dní.


10 ml


VetViva Richter (logo)



















PÍSOMNÁ INFORMÁCIA PRE POUŽÍVATEĽOV


1.	Názov veterinárneho lieku

[bookmark: _Hlk164759709]Diazedor 5 mg/ml injekčný roztok pre psy a mačky

2.	Zloženie

[bookmark: _Hlk164759733]Každý ml obsahuje:

Účinné látky: 
Diazepam			5,0 mg

Číry, bezfarebný až zeleno-žltý roztok.

3.	Cieľové druhy

[bookmark: _Hlk164759762]Psy a mačky.

4.	Indikácie na použitie

[bookmark: _Hlk164759799]Psy, mačky: 
Na krátkodobú liečbu kŕčových stavov a kŕčov kostrových svalov centrálneho a periférneho pôvodu.
Ako súčasť predanestetického alebo sedačného protokolu.

5.	Kontraindikácie

[bookmark: _Hlk164759854]Nepoužívať v prípadoch precitlivenosti na účinnú látku alebo na niektorú z pomocných látok. 
Nepoužívať v prípadoch závažných ochorení pečene.

6.	Osobitné upozornenia

[bookmark: _Hlk164759934]Osobitné upozornenia:
· Prísne na intravenózne použitie.
· Samotný diazepam bude pravdepodobne menej účinný ako sedatívum pre použitie pri zvieratách, ktoré sú už rozrušené.
· Diazepam môže spôsobiť sedáciu a dezorientáciu a má sa používať opatrne pri pracovných zvieratách ako sú napríklad vojenské, policajné alebo služobné psy.

Osobitné opatrenia na bezpečné používanie pri cieľových druhoch:
Veterinárny liek sa má používať opatrne pri zvieratách s ochorením pečene alebo obličiek a pri oslabených, dehydrovaných, anemických, obéznych alebo starých zvieratách.
Veterinárny liek sa má používať opatrne pri zvieratách v šoku, kóme alebo s výrazným útlmom dýchania.
Veterinárny liek sa má používať opatrne pri zvieratách postihnutých glaukómom.
Neodporúča sa použitie diazepamu na kontrolu kŕčových porúch pri mačkách v prípade chronickej otravy chlórpyrifosom, pretože toxicita organofosfátov môže byť zosilnená.

Osobitné opatrenia, ktoré má urobiť osoba podávajúca liek zvieratám:
Tento veterinárny liek má tlmiaci účinok na CNS. Vyhnite sa náhodnému samoinjikovaniu. V prípade náhodného samoinjikovania ihneď vyhľadajte lekársku pomoc a ukážte lekárovi písomnú informáciu pre používateľov alebo obal. Neveďte vozidlá, pretože môže dôjsť k sedácii.
Osoby so známou precitlivenosťou na diazepam, na iné benzodiazepíny alebo na niektorú z pomocných látok by sa mali vyhnúť kontaktu s veterinárnym liekom.

Veterinárny liek môže spôsobiť podráždenie kože. Vyhnite sa kontaktu s kožou. V prípade náhodného poliatia kože miesto dôkladne umyte mydlom a vodou. Ak podráždenie pretrváva, vyhľadajte lekársku pomoc.

Veterinárny liek môže spôsobiť podráždenie očí. Vyhnite sa kontaktu s očami. Ak sa veterinárny liek dostane do kontaktu s očami, okamžite vypláchnite oči veľkým množstvom vody a ak podráždenie pretrváva, vyhľadajte lekársku pomoc.

Diazepam môže mať škodlivé účinky na plod a nenarodené dieťa. Diazepam a jeho metabolity sa vylučujú do mlieka a majú farmakologický účinok na dojčeného novorodenca. Preto ženy vo fertilnom veku a dojčiace ženy nemajú manipulovať s týmto veterinárnym liekom.

Po použití si umyte ruky.

Gravidita a laktácia:
Bezpečnosť veterinárneho lieku nebola potvrdená počas gravidity a laktácie. Použiť len po zhodnotení prínosu/rizika zodpovedným veterinárnym lekárom.
Pri používaní pri laktujúcich samiciach sa má pri šteňatách/mačiatkach dôkladne sledovať výskyt nežiaducej ospalosti/sedatívnych účinkov, ktoré môžu brániť cicaniu.

Interakcie s inými liekmi a ďalšie formy interakcií:
Diazepam je liek s tlmiacim účinkom na centrálny nervový systém, ktorý môže zosilňovať účinok iných depresív centrálneho nervového systému ako sú barbituráty, sedatíva, narkotiká a antidepresíva.
Diazepam môže zosilniť účinok digoxínu.
Cimetidín, erytromycín, azolové látky (ako je napríklad itrakonazol alebo ketokonazol), kyselina valproová a propranolol môžu spomaliť metabolizmus diazepamu. Môže byť potrebné zníženie dávky diazepamu, aby sa vyhlo nadmernej sedácii.
Dexametazón môže znížiť účinok diazepamu.
Treba sa vyhnúť súbežnému používaniu s hepatotoxickými dávkami iných látok.

Predávkovanie:
[bookmark: _Hlk164760165]Pri podávaní samostatne môže predávkovanie diazepamom spôsobiť výrazný útlm centrálneho nervového systému (zmätenosť, znížené reflexy, kóma, atď.). Má sa podať podporná liečba (kardiorespiračná stimulácia, kyslík). Hypotenzia a útlm dýchania a srdca sú zriedkavými príhodami.

Osobitné obmedzenia používania a osobitné podmienky používania:
Veterinárny liek obsahuje psychotropnú látku III. skupiny - diazepam.
Veterinárny liek podlieha ustanoveniam  zákona  č.139/1998 Z.z. o omamných látkach, psychotropných látkach a prípravkoch v znení neskorších predpisov.

Závažné inkompatibility:
[bookmark: _Hlk164760275]Z dôvodu chýbania štúdií kompatibility sa tento veterinárny liek nesmie miešať s inými veterinárnymi liekmi.

7.	Nežiaduce účinky

[bookmark: _Hlk164760400]Psy, mačky: 
Zriedkavé (1 až 10 zvierat/10 000 liečených zvierat): 
[bookmark: _Hlk189124116]Excitácia1, agresia1, disinhibičný účinok1. 

1 Paradoxné reakcie sa môžu pozorovať najmä pri malých plemenách psov. Preto sa pri potenciálne agresívnych zvieratách vyhnite použitiu diazepamu ako samostatnej látky. 

Veľmi zriedkavé (< 1 zviera/10 000 liečených zvierat, vrátane ojedinelých hlásení):
Akútna pečeňová nekróza2, zlyhanie pečene2.

2 Len pri mačkách.

Neznáma frekvencia (nie je možné určiť z dostupných údajov):
Hypotenzia3 (nízky krvný tlak), srdcová porucha3, tromboflebitída3 (krvná zrazenina súvisiaca so zápalom); zvýšená chuť do jedla4; ataxia (porucha koordinácie), dezorientácia, mentálne poruchy; poruchy správania.

3 Súvisiace s rýchlym intravenóznym podaním. 
4 Hlavne pri mačkách. 

Hlásenie nežiaducich účinkov je dôležité. Umožňuje priebežné monitorovanie bezpečnosti veterinárneho lieku. Ak zistíte akékoľvek nežiaduce účinky, aj tie, ktoré nie sú uvedené v tejto písomnej informácii pre používateľov, alebo si myslíte, že liek je neúčinný, kontaktujte v prvom rade veterinárneho lekára. Nežiaduce účinky môžete oznámiť aj držiteľovi rozhodnutia o registrácii alebo jeho miestnemu zástupcovi prostredníctvom kontaktných údajov na konci tejto písomnej informácie alebo prostredníctvom národného systému hlásenia:
Ústav štátnej kontroly veterinárnych biopreparátov a liečiv
e-mail: neziaduce_ucinky@uskvbl.sk
Webová stránka: www.uskvbl.sk časť Farmakovigilancia 

8.	Dávkovanie pre každý druh, cesty a spôsob podania lieku

Len na pomalé intravenózne použitie.
[bookmark: _Hlk177719914]Na zaistenie podania správnej dávky je potrebné čo najpresnejšie stanoviť živú hmotnosť.

Psy, mačky:
· Krátkodobá liečba kŕčových stavov: 0,5‑1,0 mg diazepamu/kg živej hmotnosti
(čo zodpovedá 0,5‑1,0 ml/5 kg). Podáva sa ako bolus a opakuje sa až tri krát za sebou, zakaždým po najmenej 10 minútach.
· Krátkodobá liečba kŕčov kostrových svalov: 0,5‑2,0 mg/kg živej hmotnosti 
(čo zodpovedá 0,5‑2,0 ml/5 kg).
· Ako súčasť sedačného protokolu: 0,2‑0,6 mg/kg živej hmotnosti (čo zodpovedá 0,2‑0,6 ml/5 kg).
· Ako súčasť predanestetického protokolu: 0,1‑0,2 mg/kg živej hmotnosti (čo zodpovedá 0,1‑0,2 ml/5 kg).

9.	Pokyn o správnom podaní

[bookmark: _Hlk164760645]Liek podávajte pomaly.
[bookmark: _Hlk178762140]Gumová zátka sa môže bezpečne prepichnúť až 100 krát.

10.	Ochranné lehoty

[bookmark: _Hlk164760662]Netýka sa.

11.	Osobitné opatrenia na uchovávanie

Uchovávať mimo dohľadu a dosahu detí.
Ampulky/injekčnú liekovku uchovávať v škatuli, aby bola chránená pred svetlom. 
Tento veterinárny liek nevyžaduje žiadne zvláštne podmienky na uchovávanie.
Nepoužívať tento veterinárny liek po dátume exspirácie uvedenom na etikete a škatuli po „Exp.“. Dátum exspirácie sa vzťahuje na posledný deň v uvedenom mesiaci.
Čas použiteľnosti po prvom otvorení vnútorného obalu (2 ml): Ihneď použiť. Všetok nepoužitý materiál zlikvidovať.
Čas použiteľnosti po prvom otvorení vnútorného obalu (10 ml): 56 dní.


12.	Špeciálne opatrenia na likvidáciu

Nelikvidujte lieky odpadovou vodou alebo domovým odpadom.
Pri likvidácii nepoužitého veterinárneho lieku alebo jeho odpadového materiálu sa riaďte systémom spätného odberu v súlade s miestnymi požiadavkami a národnými zbernými systémami platnými pre daný veterinárny liek. Tieto opatrenia majú pomôcť chrániť životné prostredie.

13.	Klasifikácia veterinárnych liekov

Výdaj lieku je viazaný na veterinárny predpis.

14.	Registračné čísla a veľkosti balenia

96/009/MR/26-S

[bookmark: _Hlk164760895]Veľkosti balenia: 5 x 2 ml, 10 x 2 ml ampulky a 1 x 10 ml injekčná liekovka v papierovej škatuli.
Na trh nemusia byť uvedené všetky veľkosti balenia.


15.	Dátum poslednej revízie písomnej informácie pre používateľov

03/2026

Podrobné informácie o veterinárnom lieku sú dostupné v databáze liekov Únie (https://medicines.health.europa.eu/veterinary).

16.	Kontaktné údaje

Držiteľ rozhodnutia o registrácii a výrobca zodpovedný za uvoľnenie šarže:
VetViva Richter GmbH, Durisolstrasse 14, 4600 Wels, Rakúsko

Miestni zástupcovia a kontaktné údaje na hlásenie podozrenia na nežiaduce účinky:
MVDr. Dušan Cedzo
Podunajská 25
SK-821 06 Bratislava
e-mail: dusan.cedzo@vetviva.com
Tel.: +421910765132

Ak potrebujete informácie o tomto veterinárnom lieku, kontaktujte miestneho zástupcu držiteľa rozhodnutia o registrácii. 

<17. Ďalšie informácie>

